armvectores/hy_wikipedia_2023 huggingface dataset:
Լուիջի Ռիվա

Լուիջի Ռիվա (իտալերեն՝ Luigi Riva, նոյեմբերի 7, 1944(1944-11-07), Լեջունո, Վարեզե, Լոմբարդիա, Իտալիայի թագավորություն), իտալացի նախկին ֆուտբոլիստ։ Կարիերայի մեծ մասը անց է կացրել «Կալյարի» ֆուտբոլային ակումբում։ Եղել է թիմի պատմության լավագույն ռմբարկուն։ Դրա համար ակումբը ընդմիշտ նրան է հատկացրել 1 համարը և այն հանել ակումբի համարների շրջանառությունից։ Լավագույն ռմբարկու Իտալիայի հավաքականի պատմության մեջ (35 գոլ)։ ՄՖՖԻԻՍ-ի վարկածով զբաղեցնում է 42-րդ տեղը 20-րդ դարի Եվրոպայի լավագույն ֆուտբոլիստների շարքում։ Կալյարիի պատվավոր քաղաքացի։


== Կարիերա ==


=== Ակումբային կարիերա ===
Լուջին ծնվել է Լեջունոյում (Վարեզե, Լոմբարդիա)։ Կարիերան սկսել է 1962 թվականին երբ միացել է «Լենյանոյին»։ Հաջորդ մրցաշրջանում տեղափոխվել է «Կալյարի», որտեղ հանդես է եկել մինչև կարիերայի ավարտը։ Կալյարիի կազմում նորամուտը նշել է 1964 թվականի սեպտեմբերի 13-ին, երբ նրանց թիմը 2-1 հաշվով պարտվել է Ռոմայի դեմ խաղում։ Երեք անգամ ճանաչվել է Սերիա Ա-ի լավագույն ռմբարկու 1966/67, 1968/69, և 1969/70 մրցաշրջաններում, ինչպես նաև Կալյարիին օգնել է նվաճել   իր պատմության մեջ առաջին և միակ չեմպիոնությունը 1969/70 մրցաշրջանում։ Չնայած Կալյարին չի եղել չեմպիոնության հաճախակի թեկնածու, իսկ Ռիվան եղել է համաշխարհային կարգի խաղացող (զբաղեցրել է 2-րդ և 3-րդ տեղերը Ոսկե Գնդակի մրցանակակիրների ցանկում ըստ France Football ամսագրի, 1968/69 և 1969/70 մրցաշրջաններում։ 1973 թվականին խաղացողոց ակտիվորեն հետաքրքրվել է «Յուվենտուսը», բայց Լուիջին մնացել է թիմում և շարունակել է ելույթները այնտեղ


== Հավաքականի վիճակագրությունները ==
Ընդհանուր։ 42 խաղեր/ 35 գոլեր; 23 հաղթանակ, 15 ոչ ոքի, 4 պարտություն։


== Ձեռքբերումներ ==


=== Թիմային ===
 ԻտալիաԵվրոպայի Չեմպիոն - 1968
Աշխարհի փոխչեմպիոն - 1970 ԿալյարիԻտալիայի Չեմպիոն (1) - 1969/1970


=== Անձնական ===
Իտալիայի առաջնության լավագույն ռմբարկու (3)։ 1967 (18 գոլ), 1969 (20 գոլ), 1970 (21 գոլ).
«Կալյարի» պատմության լավագույն ռմբարկու - 207 գոլեր
Իտալիայի հավաքականի պատմության լավագույն ռմբարկու - 35


=== Մրցանակներ ===
Իտալական Հանրապետությանը մատուցած ծառայությունների համար շքանշանի մեծ սպա - 12 հուլիսի, 2000 թվական
Իտալական Հանրապետության մատուցած ծառայությունների համար շթանշանի կոմանդոր - 1991 թվականի սեպտեմբերի 30


== Ծանոթագրություններ ==


== Արտաքին հղումներ ==
Официальный сайт (իտալ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Игры и голы за сборную (անգլ.)
Շանսի Լունգս

«Շանսի Չժունյույ Բրեյվ Դրեգոնս» (չին.` 山西中宇猛龙, անգլ.` Shanxi Zhongyu Brave Dragons), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հյուսիսային դիվիզիոնում։ Տեղակայված է Տայուան քաղաքում (Շանսի երկրամաս)։ Տան հանդիպումներն ակումբն անցկացնում է «Ռիվերսայդ սպորտս արենա» մարզապալատում։


== Արտաքին հղումներ ==
Էջը sina.com կայքում
Ակումբի էջը IBL կայքում Archived 2008-06-10 at the Wayback Machine.
Միիսամաա (գյուղ, Յիգևա շրջան)

Անվան այլ կիրառումների համար տե՛ս՝ ՄիիսամաաՄիիսամաա (էստ․՝ Mõisamaa), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուկրաինայի քարանձավների ցանկ

Ցանկում ներառված են Ուկրաինայի քարանձավները ըստ տարածքային բաշխման՝
Ղրիմի քարանձավներ

Ավերկիևի քարանձավ
Անտակ Ջրհոր
Զմեինայա (քարանձավ)
Կաստերե (քարանձավ)
Կարմիր քարանձավներ
Մամոնովայա
Չոկրակ-վանք
Մարմարե քարանձավ
Սկելսկայա քարանձավ
Էմինե-Բաիր-ԽոսարԴոնեցկի մարզի քարանձավներ

Պեշչերա (Ուկրաինա)
Տրիպոլյան քարանձավ
№ 1 քարանձավ
№ 2 քարանձավ
Դոկուչաևսկի քարանձավներՏերնոպոլի մարզի քարանձավներ

Վերտեբա
Ժոլոբի (քարանձավ)
Զբրուչանսկա
Կադուբ
Կրիվչե
Կրիշտալևի քարանձավ
Մուշկարովի փոս
Նա Խոմախ
Օզյորնի (քարանձավ)
Օպտիմիստական քարանձավ
Պերլինա (քարանձավ)
«Մլինկի» քարանձավ
Ճգնավորի քարանձավ
Երկու լճերի քարանձավ
Նագիրյանսկի քարանձավ
Սլավկա քարանձավ
Ռուկոմիսկի քարանձավային վանք
Ուսանողական քարանձավ
Ուգրին (քարանձավ)
Ուլաշկիևսկի քարանձավ
Յուբիլեյնի (քարանձավ)
Հեթանոսական (քարանձավ)Ուկրաինայի այլ մասերում՝

Ատլանտիդա (քարանձավ)
Բալամուևի
Բուկովինկա (քարանձավ)
Դրուժբա (քարանձավ)
Զեֆիր-Կոբա
Բյուրեղյա քարանձավ
Մեղրային քարանձավ
Կաթնային քար
Կարմալյուկի քարանձավ
Պոպելյուշկա (քարանձավ)
Պրիյմա-1
Ստրադելցկա քարանձավ


== Տես նաև ==
Սպելեոլոգիա
Կարստային քարանձավ
Կարստաբանություն


== Արտաքին հղումներ ==
Ուկրաինայի բնությունը նախագիծ, Ուկրաինայի լեռները և քարանձավները(չաշխատող հղում)
Սերինա

Սերինա  (իտալերեն՝ Serina), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 2214 մարդ (ըստ 2008 թվականի տվյալների)։ Խտությունը կազմում է 82 մարդ/կմ²։ Տարածքը՝ 27 կմ²։ Փոստային ինդեքս՝ 24017։ Հեռախոսային կոդ՝ 0345։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.serina-bg.it/ Archived 2004-10-19 at the Wayback Machine.
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կարատ

Կարատ (իտալերեն՝ carato, հուն․՝ κεράτιον - եղջերենու պատիճ, որի սերմերը ծառայել են որպես զանգվածի միավոր), թանկարժեք քարերի և մարգարտի զանգվածի արտահամակարգային միավոր։ Կրճատ նշանակումը՝ կար.։
1 կար = 0, 2 գ = 200 մգ։
Բացի զանգվածի չափման միավորից, կարատը նաև ծավալի և ոսկու մաքրության չափման միավոր է։
Արտաբորսայական շուկա

Արտաբորսայական շուկա (անգլ.՝ ОТС market — over the counter), գործարքները երկու կողմի միջև տեղի է ունենում կարգավորվող շուկայից դուրս։ Կարգավորվող շուկաները նպաստում են իրացվելիությանը, մեղմում է բոլոր վարկային ռիսկերը, բացառում է գործարքի կողմերից մեկի պարտավորության չկատարումը և ապահովում է շուկայի թափանցիկությունը և ձևավորվում է շուկայական գին։ Արտաբորսայական շուկայի գործարքների համար պարտադիր չէ, որ գործարքի էությունը լինի հրապարակման ենթակա։
Արտաբորսայական շուկայում առևտրի առարկա կարող են լինել ապրանքները, ֆինանսական գործիքները (ներառյալ արժեթղթերը) և և տվյալ ապրանքների ածանցյալ գործիքները։ Բորսայում շրջանառվող ապրանքները ունեն կարգավորված ծավալներ և քանակներ, իսկ արտաբորսայական շուկայում նման սահմանափակումներ չկան, այսինքն գործարքի առարկա կարող է լինել ցանկացած քանակի կամ ծավալի ապրանք։ Արտաբորսայական շուկայում գործարքները լինում են հիմնականում երկկողմանի, առանց միջնորդի, այսինքն կողմերից յուրաքանչյուրը կրում է մյուս կողմից գումարի կամ ապրանքի ժամանակին չմատակարարման ռիսկը։
2008 թվականին ԱՄՆ-ում արժեթղթերի գործարքների 16 տոկոսը կնքվել է արտաբորսայական շուկաներում, 2014 թվականին այս թիվը բարձրացավ մինչև 40 տոկոս:


== Արժեթղթերով արտաբորսայական գործարքներ ==
Հայաստանում արտաբորսայական գործարքներ արժեթղթերով հիմնականում իրականացվում են Հայաստանի Հանրապետության պետական գանձապետական պարտատոմսերով և կարգավորվող շուկայում ցուցակում չանցած ոչ պետական արժեթղթերով։


== Ծանոթագրություններ ==
Սալմբակ

Սալմբակ (ֆր.՝ Salmbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 590 մարդ, բնակչության խտությունը` 66.22 մարդ/կմ²։ Բնակավայրը զբաղեցնում է 8.91 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 384 աշխատունակ (15-64 տարեկան)  բնակիչ, որոնցից ակտիվ էին 304-ը, իսկ ոչ ակտիվները` 80։ Ակտիվության ցուցանիշը կազմում է 79,2 %։ 304 աշխատունակ մարդկանցից աշխատել է 286 անձ (164 տղամարդ և 122 կին)։ Գործազուրկ են եղել 18 անձ (6 տղամարդ և 12 կին)։ 80 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավստրալիայի բաց առաջնության կանանց մենախաղ 2016

Ավստրալիայի բաց առաջնության կանանց մենախաղ 2016, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունվարի 18-ից մինչև հունվարի 31-ը, Մելբուրնի «Melbourne Park» («Մելբուրն պարկ») համալիրում, Ավստրալիա։
Սերենա Ուիլյամսը մրցաշարի գործող չեմպիոնն էր և երկրորդ անգամ փորձ է արել Մեծ Սաղավարտի մրցաշարերում հաղթանակների քանակով հավասարվել Շտեֆի Գրաֆին (22)։ Սակայն այս անգամ նա պարտվել է եզրափակիչում, Անժելիկա Քերբերին զիջելով 4-6, 6-3, 4-6 հաշվով։ Քերբերը դարձել է առաջին հաղթողը, ով առաջին շրջանում փրկել է խաղը մաթչ-փոինթից։ Նա նաև հանդիսանում է առաջին գերմանացի թենիսիտուհին, ով 1999 թվականին Ֆրանսիայի բաց առաջնությունում Շտեֆի Գրաֆի հաղթանակից հետո, հաղթանակ է տարել Մեծ Սաղավարտի մրցաշարում։ Այդ երկու թենիսիստուհիները հինգ ամիս անց հանդիպել են 2016 թվականի Ուիմբլդոնի մրցաշարի եզրափակիչի ռևանշ խաղում (առաջին անգամ երկու թենիսիստուհիներ մեկ մրցաշրջանի ընթացքում վիճարկել են մենախաղի երկու գլխավոր տիտղոսը), սակայն, ի տարբերություն Ավստրալիայի մրցաշարի, Ուիմբլդոնում Ուիլյամսը երկու սեթում հաղթել է Քերբերին։
Երեք վերին դասակարգվածները (Սերենա Ուիլյամս, Սիմոնա Հալեպ, Գարբինե Մուգուրուսա) մրցաշարում պայքարի մեջ են մտել աշխարհի թիվ 1 ռակետի կոչման համար։ Սակայն Հալեպը և Մուգուրուսան պայքարից դուրս են մնացել առաջին և երրորդ շրջաններում, իսկ Ուիլյամսը մրցաշարի վերջում պահպանել է թիվ 1 ռակետի կոչումը։
Տասներկու դասակարգված թենիսիստուհիներ մրցաշարին հրաժեշտ են տվել առաջին շրջանից հետո և դա վատագույն ցուցանիշն էր ցանկացած խոշոր մրցաշարում, քանի որ նման ցուցանիշ գրանցվել էր նաև 2001 թվականի Ուիմբլդոնի մրցաշարի տղամարդկանց մենախաղում։
Յոհաննա Կոնտան դարձել է առաջին բրիտանացի թենիսիստուհին, ով կիսաեզրափակիչ է հասել խոշոր մրցաշարում՝ 1983 թվականին Ջո Դյուրիից հետո։ Չժան Շուայը դարձել է առաջին որակավորված թենիսիստուհին, ով հասել է Ավստրալիայի բաց առաջնության քառորդ եզրափակիչ՝ 1990 թվականին Անժելիկա Գավալդոնից հետո։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք Archived 2016-09-25 at the Wayback Machine.
Կանանց մենախաղի արդյունքներ Archived 2014-01-01 at the Wayback Machine.
Մրցաշարի պրոֆիլը ATP կայքում
Ավստրալիայի բաց առաջնության կանանց մենախաղի մրցաշարի հաղթողներն ու եզրափակիչի մասնակիցները
Էֆիմերտե

Էֆիմերտեն (հուն․՝ ἐφημερίς «օրագիր», «առօրյա դեպք»), նաև՝ Էֆիմէրտէ, Էֆիմերտէյ, կամ Եփրեմվերդին


== Էփիմերտե՝ օրագիր ==
Հնում պետական, քաղաքական ու ռազմական գործիչների օրագրերը։ Եգիպտոսում և Հին Հունաստանում Էփիմերտեներում նշում էին ամենօրյա տեղեկություններ, հաշվետվություններ։ Հայտնի են Ալեքսանդր Մակեդոնացու Էփրիմերտեները։


== Էփրիմերտե՝ Աստղագուշակության գիրք ==
Աստղագիտական հատուկ տվյալներ պարունակող աղյուսակներ և հին օրացույցներ։


== Հետագա զարգացումները ==
Հետագայում Էփրիմերտեներում մեծ տեղ են հատկացվել գուշակումներին, երազահանությանը, գրբացությանը, ժողովրդական բժշկությանը, փիլիսոփայական դատողություններին։ Առաջին աստղագիտական Էփրիմերտեն, կազմված 30 տարվա համար, լույս է տեսել 1476 թ., Նյուրնբերգում։ Հետագայում հրատարակվել են Էփրիմերտեներ 100 տարվա համար։


== Էֆեմերիդները ժամանակակից աստղագիտությունում ==
Ժամանակակից աստղագիտությունում Էֆեմերիդներ են անվանվում երկնային մարմինների տեղադրության մասին տեղեկությունները։ Դրանք հաշվարկվում են համապատասխան ծրագրային ապահովման միջոցով տարբեր մոլորակների, արբանյակների, աստերոիդների, գիսաստղերի և այլ մարմինների համար, ցանկացած ժամանակային միջակայքի համար։ Արեգակնային համակարգի էֆեմերիդները կարևոր նշանակություն ունեն տիեզերական սարքերի նավավարության համար։
Էֆեմերիդների հաշվարկման ծրագրային ապահովումը ազատ հասանելություն ունի, այս ծրագրերից որոշները ունեն նաև արդեն իսկ հաշվարկված էֆեմերիդներ։


== Հայկական Էփրիմերտեները ==
Հայերեն առաջին Էփրիմերտեն լույս է տեսել 1748-ին Վենետիկում։ Հայերեն Էփրիմերտեներում շարադրվել են նաև հռոմեական և հայկական տոմարների աղերսները։ Էփրիմերտեն հայտնի է նաև "Եփրեմվերդի" սխալ անվամբ, ժողովրդական ստուգաբանությամբ՝ իբրև կոնկրետ անձնավորության մարգարեություն։


== Աղբյուրներ ==
Սաֆարյան Սարգիս (1798)։ Էֆիմէրտէ։ Կալկաթայ: Տպարանի Տր. Յովսէփայ Ստափփանուէան 
Րաֆֆի օրացոյց։ Թեհրան, Իրան։ 2008 


== Ծանոթագրություններ ==
Կարաիդել

Կարաիդել (ռուս.՝ Караиде́ль, բաշկիրերեն՝ Ҡариҙел), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 6040 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (324801-324900)

Աստերոիդների ցանկ (324701-324800)  • Աստերոիդների ցանկ  • Աստերոիդների ցանկ (324901-325000)
 Աստերոիդների ցանկ (324701-324800)  • Աստերոիդների ցանկ  • Աստերոիդների ցանկ (324901-325000)
Նովոկալմաշևո

Նովոկալմաշևո (ռուս.՝ Новокалмашево, բաշկիրերեն՝ Яңы Ҡалмаш), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 158 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորոբյովսկի շրջան

Վորոբյովսկի շրջան (ռուս.՝ Воробьёвский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Վորոբյովկա։


== Աշխարհագրություն ==
Շրջանի տարածքի մակերեսը կազմում է 1236 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18600 մարդ։ Բնակչության խտությունը կազմում էր 15,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ասպրոպիրգոս

Ասպրոպիրգոս(հուն․՝ Ασπρόπυργος), Աթենքի արվարձան և համայնք (դիմ), Արևմտյան Ատտիկայի ծայրամասային միավոր։ 2011 թվականի մարդահամարի տվյալներով բնակչության թիվը կազմում է 30251 մարդ։ Համայնքի մակերեսը 101,983 կմ² է
է։ Ասպրոպիրգոս անվանումը կազմված է երկու հունական բառերից άσπρο, որը նշանակում է սպիտակ և πύργος՝ աշտարակ։ 
2010 թվականի տեղական ընտրությունների ժամանակ համայնքապետ է ընտրվել Նիկոս Մելետիուն (Νίκος Μελετίου), որը վերընտրվել է նաև 2014 թվականին։


== Աշխարհագրություն ==
Ասպրոպիգոսը գտնվում է Աթենքի կենտրոնից 15 կմ հյուսիս-արևելելք՝ Տրիասիան հարթավայրում։ Քաղաքից 5կմ հարավ-արևմուտք գտնվում է Էլեֆսիս քաղաքը և Սարոնիկոս ծովածոցը։ Հյուսիսից քաղաքն շրջապատված է Պառնիս սարով, իսկ Էգալեո սարը կազմում է համայնքի հարավարևելյան սահմանը։ Քաղաքից հարավ տեղակայված է Էլեֆսիսի ռազմական ավիաբազան։
Քաղաքի գլխավոր փողոցը կրում է Դիմոկրատիասի պողոտա անվանումը (Ժողովրդավարության պողոտա)։ Քաղաքի միջով են անցնում երկու ավտոճանապարհներ՝ ավտոմայրուղի 6 (Էլեֆսիս-Աթենք) և ավտոմայրուղի 65 (Անո-Լիոսիա - Ասպրոպիրգոս)։ Արդյունաբերական գոտին տեղակայված է քաղաքի հարավարևելյան ծայրում։ Ասպրոպիրգոսի երկաթուղային կայանով են անցնում Պրոստիակոսի քաղաքամերձ գնացքները, հաջորդը գնում է Էլեֆտերիոս Վենիզելոս ավտոկայանից Կիատո քաղաք։
Հյուսիսում սահմանամերձ է Տանագրա համայնքի, արևելքից՝ Ախարնեի, հարավ-արևելքից՝ Պետրուպոլիսի, հարավում Հայդարիոնի, հարավ-արևմուտքից՝ Սարոնիկոս ծովածոցի և  արևմուտքում՝ Էլեֆսիսի հետ ։


== Պատմություն ==
1912 թվականի վարչական բարեփոխումներին առընթեր, երբ խոշոր համայնքները փոխվում են ավելի փոքրերով, ստեղծվում է Ասպրոպիրգոսի միությունը։ Ասպրոպիրգոսի միությունը որպես համայնք (դիմա) է ճանաչվել 1949 թվականին։


== Արտադրություն ==
Նավթարտադրական գործարան Aspropyrgos Refinery․ գտնվում է համայնքի հարավում, երկար տարիներ զբաղվում է Մերձավոր Արևելքի և Ռուսաստանի երկրներից ներկրված նավթի մշակմամբ և հանդիսանում է Հունաստանի նավթարդյունաբերական խոշորագույն գործարանը։ 
Նմանատիպ խոշորածավալ արտադրությունը հանգեցնում է տարածքի աղտոտվածությանը։ Գործարանն ունի պահոստային և արտադրական տարածքներ քաղաքի հարավային և արևելյան շրջաններում, մասամբ՝ նաև արևմտյան մասում։


== Բնակչություն ==


== Ծանոթագրություններ ==
Կարոլինա Փենթերս

Կարոլինա Փենթերս (անգլ.՝ Carolina Panthers), Հյուսիսային Կարոլինա նահանգի Շառլոթ քաղաքի ամերիկյան ֆուտբոլի պրոֆեսիոնալ ակումբ, որը հանդես է եկել Ֆուտբոլի ազգային լիգայում։ Համարվում է Ֆուտբոլի ազգային կոնֆերենցիայի Հարավային դիվիզիոնի անդամ։ Հիմնադրվել է 1993 թվականին։


== Ցուցանիշներ ==


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Ակումբի էջը NFL.com կայքում (անգլ.)
Դաշբուլաղ (լեռնագագաթ)

Անվան այլ կիրառումների համար տե՛ս՝ Դաշբուլաղ (այլ կիրառումներ)Դաշբուլաղ, լեռնագագաթ Արցախի Հանրապետության Շուշիի շրջանում, Ղարաբաղի բարձրավանդակում, Խաչեն և Գարգար գետերի ջրբաժանում, Շուշի քաղաքից մոտ 25,5 կմ հյուսիս֊արևելք։ Բարձրությունը՝ 1080 մետր։


== Ծանոթագրություններ ==
Բերեզովայա Ռոշչա (Կագալնիցկի շրջան)

Բերեզովայա Ռոշչա (ռուս.՝ Берёзовая Роща), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կիրովսկի գյուղական համայնքի կազմի մեջ։
Լիեռնա

Լիեռնա (իտալերեն՝ Lierna), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը՝  2021 մարդ,   խտությունը՝  184 մարդ/կմ²։ Տարածքը՝ 11 կմ²։ Փոստային ինդեքս՝ 22050։ Հեռախոսային կոդ՝ (+39) 0341։
Լիեռնան սահմանակից է Էզինո Լարիո, Մանդելո դել Լարիո, Օլիվետո Լարիո և Վարեննա մունիցիպալիտետներին։


== Ծանոթագրություններ ==
Լոննա (այլ կիրառումներ)

Լոննա, կարող է վերաբերել՝

Լոննա - կոմունա Ֆրանսիայում
Լոննա - գետ Ռուսաստանում, Ռեդալի վտակը
Յակուշիմա

Յակուշիմա (ճապ.՝ 屋久島), ճապոնական կղզի, Կյուսյու կղզից 60 կմ դեպի հարավ, մտնում է Կագոշիմա պրեֆեկտուրայի կազմի մեջ։ 1993 թվականին ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Աշխարհագրություն ==
Իրենից ներկայացնում է 503 կմ² մակերեսով սխալ հնգանկյուն։ Կղզու ամենաբարձր կետը ծովի մակարդակից 1935 մետր է։ Մեծ մասը ծածկված է արևադարձային անտառներով։ Տարածված է սուգի ծառը (յակու սուկի, Կրիպտոմերիա ճապոնական)։ Հարուստ բուսական աշխարհը, որը ներառում է եղնիկներ և կապիկներ, գեղատեսիլ լեռներ և ջրվեժներ, ջերմային աղբյուրներ կղզի են գրավում տարեկան մինչև 300 հազար զբոսաշրջիկների։
1993 թվականին կղզին ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես արևադարձային անտառի լավ պահպանված եզակի նմուշ։


=== Կլիմա ===


== Պատմություն ==

Յակուշիման բնակեցված է եղել Ձյոմոնի ժամանակաշրջանից։ Առաջին անգամ այն հիշատակվել է չինական Սույ դինաստիայի 6-րդ դարի գրավոր փաստաթղթերում, որը թվագրվում է մ. թ. 702 թվականին։ Կղզին մտել է հին Տանե գավառի կազմի մեջ։ Յակուշիման հաճախ հիշատակվել Նառա ժամանակաշրջանի ճանապարհորդների օրագրերում։
Էդո ժամանակաշրջանի ընթացքում Յակուշիման իշխել է Սացումի իշխանության Սիմաձու կլանը և համարվել է Օսումի գավառի մի մասը։ Մեյձիի հեղափոխությունից հետո կղզին մտել է Կագոշիմա պրեֆեկտուրայի կազմի մեջ։


== Բնակչություն ==
Յակուշիմայի բնակչությունը 1960 թվականին հասել է ամենամեծին՝ կազմելով 24 010 բնակիչ։ Մինչև 1995 թվականը բնակչության թիվը նվազել է՝ հետագայում կայունանալով 13 000-ից մի փոքր ավելի բնակչությամբ։


== Տես նաև ==
Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
UNESCO World Heritage Site Entry


== Աղբյուրներ ==
Witham, Clive. Yakushima: A Yakumonkey Guide. Siesta Press. (2009) 0956150705
Շևչենկովո (գյուղ, Սումիի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Շևչենկովո գյուղում բնակվում էր 132 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բնաբան

Բնաբան, էպիգրաֆ (հին հունարեն՝ επιγραφή` մակագրություն), ստեղծագործության կամ նրա մի մասի սկզբում դրվող արձակ կամ չափածո հատված, որը քաղված է մեկ այլ աղբյուրից և ակնարկում է տվյալ երկի հիմնական թեման, գաղափարը։ Բնաբանն օգտագործվում է ոչ միայն գրական ստեղծագործություններում, այլ նաև երաժշտության և կինեմատոգրաֆիայի մեջ։
Հայ գրականության մեջ որպես բնաբան հաճախ է օգտագործվել Եղիշեի «Մահ իմացեալ անմահութիւն է» նշանավոր արտահայտությունը։ Հին Հունաստանում բնաբան էին կոչվում հուշարձանների վրա արված մակագրությունները։
Ցոլք

«Ցոլք», գրական–գեղարվեստական և գիտական ամսագիր։

Լույս է տեսել 1928 թվականին, Փարիզում (ընդամենը 6 համար)։ Խմբագրական կոլեգիա՝ Ե․ Չուբար, Զ․ Եսայան և ուրիշներ։ Սփյուռքի նոր սերնդին ծանոթացրել է Սովետական Հայաստանի գրական կյանքին, ռուս սովետական և եվրոպական գրողների ստեղծագործություններին, պրոլետարական գրականությունը համարել ժամանակի գրական կյանքի ամենակարևոր երևույթը։ Տպագրել է Ն․ Սարաֆյանի, Զ․ Որբունու, Մ․ Դորկու, Ի․ Բաբելի, Ա․ Բարբյուսի և ուրիշների ստեղծագործությունները։ Զգալի տեղ է հատկացրել հայ սովետական գրականությանը։
United Front Games

United Front Games, կանադական մասնավոր ընկերություն, որի գլխավոր գրասենայկը տեղակայված է Վանկուվերում, զբաղվում է համակարգչային խաղերի մշակմամբ։ United Front Games աշխատել են EA Black Box, Rockstar Vancouver, Radical Entertainment և Volition, Inc-ի նախկին աշխատակիցներ, ովքեր զբաղվում են բաց աշխարհով խաղերի մշակմամբ։ Ընկերությունը փակվեց 2016 թվականի հոկտեմբերի 17-ին։


== Պատմություն ==
United Front Games ընկերությունը հիմնադրվել է 2007 թվականին։ Ընկերության առաջին խաղը դարձավ ModNation Racers-ը, որն իրենից ներկայացնում է ավտոմրցարշավ, որն անց է կացվում խաղացողների կողմից մշակված դաշտերում։ Խաղի մշակումը սկսել է 2008 թվականին, իսկ խաղը թողարկվել է 2010 թվականի մայիսին՝ PlayStation 3 և PlayStation Portable-ի համար։ PlayStation Portable-ի համար նախատեսված տարբերակը մշակվել է SCE San Diego Studio-ի կողմից, իսկ երկու տարբերակների համար նախատեսված խաղերը հրապարակվել է Sony Computer Entertainment-ի կողմից։
2012 թվականի օգոստոսի 14-ին թողարկվեց Sleeping Dogs խաղը, որն իրենից ներկայացնում էր True Crime-ի շարունակությունը։ 2012 թվականի նոյեմբերին կայացավ LittleBigPlanet Karting խաղի թողարկումը, որը մշակվել է Media Molecule-ի հետ համագործակցության արդյունքում։
2016 թվականի հոկտեմբերի 17-ին ստուդիան հայտարարեց փակման մասին։


== Մշակված խաղերի ցանկ ==


== Ծանոթագրություններ ==
Չերվոնենսկի գյուղական խորհուրդ (Սումսկի շրջան)

Անվան այլ կիրառումների համար տե՛ս՝ Չերվոնենսկի գյուղական խորհուրդ (այլ կիրառումներ)Չերվոնենսկի գյուղական խորհուրդ  (ուկրաիներեն՝ Червоненська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Չերվոնենսկի գյուղական խորհրդում բնակվում էր 2338 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բաբինցի (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ԲաբինցիԲաբինցի (ուկրաիներեն՝ Бабинці), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1000 թվականին։
2001 թվականի տվյալներով Բաբինցի գյուղում բնակվում էր 595 մարդ։ Բնակավայրը զբաղեցնում է 2269 կմ² տարածք։ Բնակչության խտությունը կազմում էր 262,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվ

Իվ (ֆր.՝ Yves), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ռոշֆոր Նորդ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17483։


== Բնակչություն ==
Համայնքի բնակչությունը 2010 թվականին կազմում էր 1438 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Իվ (ֆր.)
Հացիկ (լեռնագագաթ)

Անվան այլ կիրառումների համար տե՛ս՝ Հացիկ (այլ կիրառումներ)Հացիկ, լեռնագագաթ Սյունիքի մարզում, Բարգուշատի լեռնաշղթայում, Վանեք գյուղից 5,5 կմ հարավ–արևմուտք։ Բարձրությունը 2946 մ է։


== Ծանոթագրություններ ==
Արագոն (Օդի գավառ)

Արագոն (ֆր.՝ Aragon), համայնք Ֆրանսիայի Օկսիտանիա մարզի Օդ գավառում։
Բնակչությունը 2009 թվականի դրությամբ կազմում է 426 մարդ, բնակչության խտությունը` 20.72 մարդ/կմ²։ Բնակավայրը զբաղեցնում է 20.56 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 10 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 265 աշխատունակ (15-64 տարեկան) բնակիչ, որոնցից ակտիվ էին 191-ը, իսկ ոչ ակտիվները` 74։ Ակտիվության ցուցանիշը կազմում է 72,1 %։ 191 աշխատունակ մարդկանցից աշխատել է 176 անձ (85 տղամարդ և 91 կին)։ Գործազուրկ են եղել 15 անձ (7 տղամարդ և 8 կին)։ 74 անաշխատունակներից 15-ը եղել են աշակերտներ կամ ուսանողներ, 33-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարտինովկա (գյուղ, Ժմերինկայի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Մարտինովկա գյուղում բնակվում էր 737 մարդ։ Բնակավայրը զբաղեցնում է 1286 կմ² տարածք։ Բնակչության խտությունը կազմում էր 573,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Air Corsica

Air Corsica Ֆրանսիայի խոշորագույն ավիաընկերություններից է, հիմնականում իրականացնում է տարածաշրջանային չվերթներ։ Ավիաընկերությունը թռիչքներ է իրականացնում Նապոլեոն Բոնապարտի օդանավակայանից, որը գտնվում է Այաչչոյում։ Ընկերության գրասենյակը գտնվում է Այաչչոյում։ Ավիաընկերությունը հիմնադրվել է 1989 թվականի հունվարի 1-ին։ Ավիաընկերությունը հիմնականում չվերթներ է իրականացնում հետևյալ քաղաքներում՝ Բաստիա, Բորդո, Լիլ, Լիոն, Մարսել, Մոնպելյե, Նանտ, Փարիզ, Ստրասբուրգ և Թուլուզ։


== Չվերթը ==
2014 թվականին ավիաընկերության չվերթը բաղկացած էր հետևյալ ինքնաթիռներից՝։


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք
Նորվեգիայի ազգային պատկերասրահ

Նորվեգիայի ազգային պատկերասրահ (նորվ.՝ Nasjonalgalleriet), պատկերասրահ Նորվեգիայի մայրաքաղաք Օսլոյում։ 2003 թվականից ընդգրկվել է Արվեստի, ճարտարապետության և դիզայնի ազգային թանգարանի կազմում։
2016 թվականից մուտքի տոմսն արժե 100 նորվեգական կրոն։


== Պատմություն ==
Հիմնադրվել է 1842 թվականին Նորվեգիայի խորհրդարանի 1836 թվականի որոշմամբ։ Ի սկզբանե տեղակայված է եղել Օսլոյի թագավորական պալատում։ Թանգարանն իր սեփական շենքն ունեցել է 1882 թվականին։ Թանգարանը նախկինում կոչվել է «Den norske stats sentralmuseum for billedkunst», 1903-1920 թվականներին՝ «Statens Kunstmuseum»: Թանգարանի տնօրեններ են եղել Յենս Թիսը (1908-1941 թթ.), Սիգուրդ Վիլոքը (1946-1973), Կնուտ Բերգը (1975-1995), Թոն Ծկեդսմոն (1995-2000) և Աննիկեն Թուն (2001-2003)։
2013 թվականին թանգարանը սխալմամբ անվանվել է նկարների համար տեխնիկապես ոչ պիտանի։
2016 թվականին թանգարանի մուտքի տոմսի արժեքը մեկ գիշերվա ընթացքում կրկնապատկվել է։


== Հավաքածու ==

Թանգարանի հավաքածուում ընդգրկված են քանդակագործ Յուլիուս Միդլտունի, նկարիչներ Յոհան Քրիստիան Կլաուսեն Դալի, Էրիկ Թեոդոր Վերեշյոլի և Քրիստիան Քրոհգի ստեղծագործությունները, ինչպես նաև Էդվարդ Մունկի Տիրամայր կտավը։
Թանգարանն ունի նաև հին վարպետների եվրոպական կտավներ, այդ թվում՝ Էլ Գրեկոյի, Լուկաս Կրանախ Ավագի («Ոսկե տարիք»), Ջովաննի Գաուլիի («Նոյի զոհաբերությունը»), Օրացիո Ջենտիլեսկիի, Արտեմիզիա Ջենտիլեսկու, Անդրեա Լոկատելիի, ՊԻտեր Էլինգայի, Ֆերդինանդ Բոլի, Դանիել դե Բլիքի, Յակոբ վաբ դեր Ուլֆտի, Կոռնելիս Բիշոփի և Յան վան Գոյենի ստեղծագործություններ։ Ներկայացված են նաև 19-20-րդ դարերի ներկայացուցիչների՝ Արման Գիյոմենի, Կառլ Ֆերդինանտ Զոնի, Պիեռ-Օգյուստ Ռենուարի, Կլոդ Մոնեի, Պոլ Սեզանի, Պաբլո Պիկասոյի գործեր։ Նորվեգացի նկարիչներից ներկայացված են Ադոլֆ Տիդեմանտը, Հանս Գուդեն, Գարրիետ Բակկերը, Լարս Ջորդեն։


== Ծանոթագրություններ ==
(7296) Լամարկ

(7296) Լամարկ (անգլ.՝ Lamarck), աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 8-ին Էրիկ Էլստի և Քրիստիան Պոլասի կողմից Կոսոլում։
Միջին հեռավորությունը Արեգակից կազմում է 2,310992 ա. մ., առավելագույնը մոտենում է 2,1998 ա. մ. հեռավորության վրա և հեռանում 2,4221 ա. մ.։ Արեգակի շուրջ մեկ ամբողջական պտույտ է կատարում 1283,21 երկրային օրվա ընթացքում, իր ուղեծրով շարժվելով միջինում 0,280547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7296) Լամարկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդշուայմ

Անդշուայմ (ֆր.՝ Handschuheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 306 մարդ, բնակչության խտությունը` 127.50 մարդ/կմ²։ Բնակավայրը զբաղեցնում է 2.4 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 194 աշխատունակ (15-64 տարեկան) բնակիչ, որոնցից ակտիվ էին 146-ը, իսկ ոչ ակտիվները` 48։ Ակտիվության ցուցանիշը կազմում է 75,3 %։ 146 աշխատունակ մարդկանցից աշխատել է 136 անձ (67 տղամարդ և 69 կին)։ Գործազուրկ են եղել 10 անձ (6 տղամարդ և 4 կին)։ 48 անաշխատունակներից 24-ը եղել են աշակերտներ կամ ուսանողներ, 21-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրանկո Կրիստալդի

Ֆրանկո Կրիստալդի (իտալերեն՝ Franco Cristaldi, հոկտեմբերի 3, 1924(1924-10-03), Թուրին, Իտալիա - հուլիսի 1, 1992(1992-07-01), Մոնտե Կառլո), իտալացի կինոպրոդյուսեր։


== Կենսագրություն ==
Ֆրանկո Կրիստալդին ծնվել է 1924 թվականի հոկտեմբերի 3-ին Իտալիայի Թուրին քաղաքում։
1946 թվականին հիմնադրել է «Vides Cinematografica» ընկերությունը, որը սկսել է զբաղվել կինոարտադրությամբ և կինովարձույթով։ 80-ականներին այն վերանվանվել է «Cristaldifilm»:
Իր պրոդյուսերական երկար կարիերայի ընթացքում նա աշխատել է բազմաթիվ հայտնի ռեժիսորների և սցենարիստների հետ, այդ թվում՝ Ֆրանչեսկո Ռոզին, Պիետրո Ջերմին, Մարիո Մոնիչելին, Ֆեդերիկո Ֆելինին, Լուկինո Վիսկոնտին և Ջուզեպե Տորնատորեն։
Ամենահաջողված ֆիլմերից, որոնց պրոդյուսերական աշխատանքներին մասնակցել է Կրիստալդին, դարձել են «Ամարկորդը» (1973 թ.), «Վարդի անունը» (1986 թ.) և ««Նոր կինոթատրոն «Պարադիզոն»» (1988 թվական)։
1977 թվականին Կրիստալդին ընտրվել է Կինոպրոդյուսերների ասոցիացիաների միջազգային ֆեդերացիայի նախագահ։
1984 թվականին նա Կաննի 37-րդ կինոփառատոնում ժյուրիի անդամ էր։


== Անձնական կյանք ==

Ամուսնացած էր Կարլա Սիմոնետիի հետ, ունեն որդի` Մասիմոն։
Երբ նա դիմել է Վատիկան, նրա առաջին ամուսնությունը չեղյալ է հայտարարվել, և 1966 թվականին Կրիստալդին ամուսնացել է Կլաուդիա Կարդինալեի հետ։ Նա որդեգրել է Կլաուդիայի որդուն՝ Պատրիցիոյին, ինչպես նաև նպաստել է նրա կարիերայի առաջխաղացմանը։ Նրանք ամուսնալուծվել են 1975 թվականին։
1983 թվականից մինչև մահը` 1992 թվականը, նրա կինը դերասանուհի Զեուդի Արայան էր։ Նա նկարահանվել է մի քանի ֆիլմերում, որոնք Կրիստալդին արտադրում էր։
Ֆրանկո Կրիստալդին մահացել է Մոնտե Կառլոյում 1992 թվականին։ Ամուսնու մահից հետո Մասիմո Կրիստալդիի հետ մասնակցել է նրա կինոընկերության հետագա գործունեությանը։


== Ֆիլմագրության ընտրանի ==
1957. Սպիտակ գիշերներ
1958. Չարագործները, ինչպես միշտ, մնացել են անհայտ
1958. Օրենքն օրենք է
1959. Կապո
1959. Дерзкий налёт неизвестных злоумышленников
1961. Ամուսնալուծություն իտալական ձևով
1964. Գայթակղված և լքված
1965. Մեծ Արջի մառախլապատ աստղերը
1969. Կարմիր վրան
1972. Ունկնդրություն
1973. Ամարկորդ
1975. Ի՞նչ նշանի տակ ես դու
1976. Սինյոր Ռոբինզոն
1979. Քրիստոսը կանգ է առել Էբոլիում
1979. «Հրեշ» օպերացիան»
1983. «Եվ նավը լողում է…»
1986. «Վարդի անունը»
1988. ««Նոր կինոթատրոն «Պարադիզո»»


== Ծանոթագրություններ ==


== Արտաքին հղումներ ==
Франко Кристальди (անգլ.) Internet Movie Database կայքում
Պադուլես

Պադուլես (իսպ․՝ Padules), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալիպուխառա Ալմերիենսե շրջանում։ Տարածքը կազմում է՝ 27 կմ2։ Բնակչությունը 502 մարդ (2010 թվականի տվյալներով)։ Պրովինցիայի վարչական կենտրոնից գտնվում է 52 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Padules
Joven y de Padules Archived 2021-08-05 at the Wayback Machine.
Կվագգա

Կվագգա (լատ.՝ Equus quagga quagga), միասմբակավոր կաթնասուն կենդանի, նախկինում համարվում էր զեբր, անհետացել է 19-րդ դարի վերջին։ Վերջին ներկայացուցիչը սատկել է 1883 թվականին օգոստոսի 12-ին Ամստերդամի կենդանաբանական այգում։
Ինքնաթափ

Ինքնաթափ, ինքնաբեռնաթափվող բեռնատար ավտոմոբիլ, կցանք կամ կիսակցանք։ Տարբերվում են ըստ բեռնաթափման ձևի։ Առավել տարածված են շրջվող թափքով ինքնաթափերը։ Թափքի շրջման համար կիրառվում են հիդրավլիկ ամբարձիչներ։ 


== Տես նաև ==
Կեռաշերեփ
Վերխնեյանակտաևո

Վերխնեյանակտաևո (ռուս.՝ Верхнеянактаево, բաշկիրերեն՝ Үрге Янахтай), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուտուգինո

Լուտուգինո (ուկրաիներեն՝ Лутугине), քաղաքատիպ ավան Ուկրաինայի Լուգանսկի մարզի Լուտուգինոյի քաղաքային խորհուրդում, շրջկենտրոն։ Բնակավայրը նախկինում նաև անվանվել է Շիշկովսկի։ Հիմնադրվել է 1897 թվականին։
2011 թվականի տվյալներով Լուտու́գինո քաղաքատիպ ավանում բնակվում էր 18 107 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-26 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3416) Դորիտ

(3416) Դորիտ (անգլ.՝ Dorrit), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1931 թվականի նոյեմբերի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 1,917462 ա. մ., առավելագույնը մոտենում է 1,5202 ա. մ. հեռավորության վրա և հեռանում 2,3147 ա. մ.։ Արեգակի շուրջ մեկ ամբողջական պտույտ է կատարում 969,81 երկրային օրվա ընթացքում, իր ուղեծրով շարժվելով միջինում 0,371205 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3416) Դորիտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
58 (ալբոմ)

58, ռուս փոփ-ռեփեր Եգոր Կրիդի երրորդ ստուդիական ալբոմը, որը թողարկվել է 2020 թվականի ապրիլի 10-ին Warner Music Russia լեյբլի կողմից։


== Պատմություն ==
Ալբոմի ձայնագրմանը մասնակցել են HammAli & Navai-ն, Մորգենշտերնը, Նյուշան և ԴԱՎԱ-ն։ Ալբոմը և դրա առաջին երգը հենց այնպես չեն անվանել «58», դա Պենզայի մարզի համարն է, որտեղ ծնվել և մեծացել է արտիստը։
Դա Եգոր Կրիդի առաջին ալբոմն է, որը լույս է տեսել ոչ թե Black Star, այլ Warner Music Russia լեյբլի կողմից և դրանով իսկ հանդիսանում է նրա առաջին ինքնուրույն ալբոմը։


== Կոմպոզիցիաների ցանկ ==


== Ծանոթագրություններ ==
Արգանդային արյունահոսություն

Արգանդային արյունահոսություն, գինեկոլոգիական որոշ հիվանդությունների (արգանդի հավելումների քրոնիկ բորբոքում, արգանդի ուռուցքներ և այլն), հղիության ընդհատման (սկսված վիժում), ինչպես նաև արյան մակարդելիության խանգարումներով ուղեկցվող հիվանդությունների ախտանշան։


== Տեսակներ ==

Արգանդային արյունահոսությունը լինում է սակավ և առատ։ Վերջինս կարող է հանգեցնել կյանքին վտանգ սպառնացող վիճակի (արյան ճնշման անկում, հեմոգլոբինի կտրուկ նվազում), ուստի անհրաժեշտ է շտապ բժշկական օգնություն կանչել, իսկ մինչև բժշկի գալը հիվանդին պառկեցնել առանց բարձի, որովայնի ստորին մասին սառցապարկ դնել։
Արգանդային արյունահոսությունը կարող է համընկնել դաշտանի ժամկետի հետ։ Այդպիսի դեպքերում երբեմն դաշտանը սկսվում է ժամանակին, բայց լինում է ավելի առատ և ուղեկցվում արյան մակարդուկների արտադրությամբ, իսկ երբեմն կորցրած արյան քանակը լինում է նախկինի պես, բայց դաշտանի շրջանում արյունային արտադրության տևողությունը երկարում է (10-12 և ավելի օրեր), միջդաշտանային ժամանակամիջոցը կրճատվում է։ Արգանդային արյունահոսությունը կարող է առաջանալ նաև միջդաշտանային շրջանում։ Երբեմն արգանդային արյունահոսությանը նախորդում է ավելի կամ պակաս տևողությամբ դաշտանի կասեցումը, որը կապված չէ հղիության հետ։ Դրանք կոչվում Են դիսֆունկցիոնալ (ֆունկցիայի խանգարման) արյունահոսություններ և կարող են նկատվել բոլոր տարիքի կանանց մոտ։
Միջդաշտանային շրջանի տևողության կրճատումը կամ երկարատև դաշտանները, դրանց առատությունը կամ սակավ արյունային արտադրությունը, ինչպես նաև անկանոն արյունահոսությունները տարբեր հիվանդությունների ախտանշաններ են, որոնց ի հայտ գալու դեպքում անհրաժեշտ է դիմել գինեկոլոգի։ Արդյունավետ բուժումը հնարավոր է միայն հիվանդության իսկական պատճառների վաղ ախտորոշման դեպքում։ Դաշտանադադարից մի քանի տարի անց արյունային արտադրություն ի հայտ գալիս պետք է անհապաղ դիմել գինեկոլոգի։ Սեռական հասունացման շրջանում հարկավոր է ուշադիր հետևել աղջիկների առողջական վիճակին, ստեղծել մտերիմ և անկեղծ հարաբերություններ, որպեսզի նրանք, առանց ամաչելու, մայրերին հայտնեն արյունային արտադրության առկայության մասին։ Դա հնարավորություն կտա հետևել դաշտանի բնույթին, հայտնաբերել դաշտանային ցիկլի շեղումները և ժամանակին դիմել բժշկի։
Ջին Արթուր

Ջին Արթուր (անգլ.՝ Jean Arthur, իսկական անուն ազգանունը՝ Գլեդիս Ջորջիանա Գրին, հոկտեմբերի 17, 1900(1900-10-17)[…], Փլաթսբուրգ, Նյու Յորք, Նյու Յորք, ԱՄՆ - հունիսի 19, 1991(1991-06-19)[…], Քարմել բայ Սի, Մոնտերե շրջան, Կալիֆոռնիա, ԱՄՆ), ամերիկացի դերասանուհի, 1930-1940- ական թթ. ամենահայտնի կատակերգակ դերասանուհիներից մեկը ամերիկյան կինոյում։


== Կենսագրություն և կարիերա ==
Ջին Արթուրը ծնվել է 1900 թվականին Նյու Յորքում։ 1920-ական թթ. աշխատել է որպես մոդել Նյու Յորքում։ 1923 թվականին խաղացել է իր առաջին դերը Ջոն Ֆորդի «Կամեո Կիրբի» ֆիլմում։
Խաղացել է ընդհանուր թվով 90-ից ավելի ֆիլմերում՝ հատկապես հաջող հանդես գալով կատակերգություններում։ 1944 թվականին Օսկարի է ներկայացվել «Ինչքան շատ, այնքան ուրախ» ֆիլմի համար։ Նկարահանվել է ռեժիսոր Ֆրենկ Կապրայի շատ ֆիլմերում և հայտնի է հատկապես «Միստր Դիդսը տեղափոխվում է քաղաք» (1936), «Քո հետ չես տանի» (1938) և «Միստր Սմիթը գնում է Վաշինգտոն» (1939) ֆիլմերից։
Նրա վերջին աշխատանքը կինոյում 1953 թվականին նկարահանված «Շեյն» ֆիլմն էր, որը ի դեպ նրա մասնակցությամբ միակ գունավոր ֆիլմն էր։ Կինոդերասանուհի կարիերայի ավարտից հետո սկսում է հանդես գալ թատրոնում, երբեմն խաղալով նաև Բրոդվեյում։ Նաև դասավանդել է Վասսարի քոլեջում, որտեղ նրա աշակերտներից է եղել նաև Մերիլ Սթրիփը։ 
Կյանքի վերջին տարիներն անցկացրել է Կալիֆոռնիայի առափնյա քաղաքներից մեկում՝ Կարմելում, որտեղ և մահացել է 1991 թվականին, սրտի անբավարարվածությունից։


== Արտաքին հղումներ ==
allmovie կայքում
տպագիր նյութեր Ջին Արթուրի մասին
Ջամպաոլո Պացցինի

Ջամպաոլո Պացցինի (իտալերեն՝ Giampaolo Pazzini, օգոստոսի 2, 1984(1984-08-02), Պեշա, Պիստոիա, Տոսկանա, Իտալիա), իտալացի պրոֆեսիոնալ ֆուտբոլիստ, հարձակվող։ Խաղում է Միլան ակումբում և Իտալիայի ազգային հավաքականում։


== Կարիերա ==


== Միջազգային կարիերա ==


=== Միջազգային գոլեր ===
Թարմացվել է նոյեմբերի 11-ին 2011 թ.


== Նվաճումներ ==


=== Ակումբում ===
Ինտեր ՄիլանՖուտբոլի Իտալիայի գավաթ։ 2010–11


=== Ազգային հավաքականում ===
Իտալիա Մ-19Եվրոպայի մինչև 19 տարեկանների առաջնություն։ 2003


== Արտաքին հղումներ ==
Պացցինիի պրոֆիլը Միլան ակումբի պաշտոնական կայքում
Բուլանըղ (այլ կիրառումներ)

Բուլանըղ, կարող է վերաբերել՝

Բուլանըղ - գետակ Հայկական լեռնաշխարհում, Արաքսի ավազանում
Բուլանըղ - գետակ Հայկական լեռնաշխարհում, Եփրատի ավազանում
Բուլանըղ - դաշտ Հայկական լեռնաշխարհում, Արածանիի միջին հոսանքի շրջանում
Բուլանըղ - լեռ Հայկական լեռնաշխարհում, Մուշի Բուլանըղ գավառակում
Բուլանըղ - ձորահովիտ Հայկական լեռնաշխարհում, Կարսի մարզի Կաղզվանի օկրուգում
Չույ

Չույ (իսպ.՝ Chuy) բնակավայր Ուրուգվայի հարավարևելյան մասում, Ռոչա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 9675 մարդ.

Աղբյուր։ Instituto Nacional de Estadística de Uruguay


== Ծանոթագրություններ ==


== Արտաքին հղումներ ==
Պաշտոնական կայք (Իսպաներեն)
INE map of Chuy Archived 2012-10-10 at the Wayback Machine.
Վիլիա

Վիլիա (բելառուս․՝ Вілія, լեհ.՝ Wilia), Նյարիս (լիտ.՝ Neris), գետ Բելառուսում ու Լիտվայում։ Նեմանի աջ վտակն է։ Գետն ունի 510 կմ երկարություն, որից 228 կիլոմետրը հոսում է Լիտվայում։ Նրա ջրահավաք ավազանը 24 942,3 կմ² է, որից Լիտվայի տարածքում է գտնվում 13 849,6 կմ² (56 %)։


== Վիլիան Բելառուսում ==

Գետի ափին են տեղակայված Վիլեյկա ու Սմորգոն քաղաքները։
Վիլեյկայից վերև տեղակայված է Վիլիայի ջրամբարը, որ ջուր է ապահովում Մինսկի համար (Վիլիա-Մինսկի ջրամատակարարման համակարգ), ինչպես նաև նրա ջուրն օգտոգործվում է Վիլիայի ջրաէլեկտրակայանի համար։
Վիլիայի ավազանի տարածքում է գտնվում Պավիլյե (բելառուս․՝ Павілле) պատմական շրջանը։


=== Վտակներ ===
Աջ - Նարոչ, Սերվաչ, Ստրաչա,
Ձախ - Իլիա, Ուշա, Օշմյանկա։


== Ներիսը Լիտվայում ==

Լիտվայում Ներիսը (Նյարիս), ինչպես այնտեղ կոչվում է Վիլիա գետը, երկրի երկրորդ ամենաերկար գետն է, որն իրար է միացնում Լիտվական մեծ իշխանության երկու հին մայրաքաղաքները՝ ենթադրյալ մայրաքաղաք Կերնավեն ու Վիլնյուսը։ Ափի երկայքնով պահպանվել են հեթանոսական գերեզմանների հետքեր, սուրբ քարեր և այլն։
Գետի ափին են տեղակայված Նեմենչինե, Վիլնյուս, Գրիգիշկես, Իոնավա, Կաունաս քաղաքները։ Ունի «մեկուսացած» նավարկելի հատված։


=== Խոշոր վտակներ ===
Շվենտոյի (Շվյանտոյի) լիտ.՝ Šventoji
Ժեյմենա լիտ.՝ Žeimena, Վիլիայի է միանում Պաբրադե քաղաքի մոտ
Վոկե (Վակա) լիտ.՝ Vokė, Վիլիայի է միանում Վիլնյուսից ներքև
Վիլնյա (Վիլնյալե) լիտ.՝ Vilnelė, Վիլիայի է միանում Վիլնյուս քաղաքում
Սայդե լիտ.՝ Saidė
Մուսե լիտ.՝ Musė


== Ծանոթագրություններ ==


== Արտաքին հղումներ ==

Neris Archived 2006-02-18 at the Wayback Machine. (անգլ.)
Лойка П. Унутраная палітыка ВКЛ (XIV — сярэдзіна XV ст.) Archived 2020-10-01 at the Wayback Machine. // Библиотека исторических статей. (բելառուս.)
Мястэчка Буйвіды над Віліяй атрымала герб Archived 2016-03-06 at the Wayback Machine. // Рэгіянальная газета (բելառուս.)
Экспедыцыя — не паўтарэнне пройдзенага Archived 2016-03-04 at the Wayback Machine. // Рэгіянальная газета (բելառուս.)
Вяз, з вышыні якога бачныя адразу тры гарады — Маладзечна, Вілейку і Смаргонь Archived 2017-03-18 at the Wayback Machine. // Рэгіянальная газета (բելառուս.)
Քացախաթթու (բժշկական կիրառում)

Քացախաթթու, ցածր կոնցենտրացիաների դեպքում հայտնի որպես քացախ, օգտագործվում է բժշկության տարբեր բնագավառներում՝ մի շարք հիվանդագին վիճակներ շտկելու նպատակով։ Որպես ականջի կաթիլ՝ օգտագործվում է լսողական անցուղու վարակային հիվանդությունները բուժելու համար։ Այն կարող է օգտագործվել նաև ականջի տամպոնների հետ միասին։ Որպես հեղուկ այն օգտագործվում է միզապարկի լվացման նպատակով այն մարդկանց շրջանում, ում մոտ տեղադրված է միզային կաթետր։ Սա արվում է վարակների միացումը կանխարգելելու, ինչպես նաև խցանումից խուսափելու նպատակով։ Որպես գել այն կիրառվում է հեշտոցի pH-ը կարգավորելու նպատակով։ Քացախաթթուն կարելի է կիրառել նաև սկրինինգային հետազոտությունների ժամանակ արգանդի վզիկի քաղցկեղի հայտնաբերման համար։
Կողմնակի ազդեցությունները կարող են ներառել կիրառության տեղում այրոցի զգացողությունը։ Ալերգիկ ռեակցիաները հազվադեպ են դիտվում։ Քացախաթթվի օգտագործումը խորհուրդ չի տրվում այն մարդկանց շրջանում, ովքեր թմբկաթաղանթի վրա անցք ունեն։ Այն ազդում է արտաքին ականջի սնկային և բակտերիալ վարակների դեմ։
Քացախաթթուն սկսել են օգտագործել բժշկության բնագավառում դեռևս Հին Եգիպտոսում։ Այն ներառված է Առողջապահության համաշխարհային կազմակերպության գլխավոր դեղերի ցանկում է, առողջապահական համակարգում անհրաժեշտ ամենաարդյունավետ և անվտանգ դեղամիջոցներից է։ Քացախաթթուն հասանելի է որպես ջեներիկ դեղամիջոց։ Միացյալ Նահանգներում բուժման կուրսն ականջի պատրաստման հետ միասին արժե 25 դոլարից պակաս։ Քացախաթթուն ավելի հաճախ զարգացող երկրներում է օգտագործվում արտաքին ականջի վարակները բուժելու նպատակով, քան զարգացած երկրնում։


== Բժշկական կիրառություն ==
Զարգացող երկրներում քացախաթթուն կարելի է կիրառել սկրինինգային հետազոտությունների ժամանակ արգանդի վզիկի քաղցկեղի հայտնաբերման նպատակով։ Այն լցնում են արգանդի վզիկի վրա, և եթե 1 րոպեի ընթացքում առաջանում է սպիտակ հատված, ապա թեստը համարվում է դրական։


== Ծանոթագրություններ ==
Տուուլնա

Տուուլնա (էստ․՝ Tuulna), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 355 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պավել Պետրիկ

Պավել Պետրիկ (ռուս.՝ Па́вел Петро́вич Пе́трик, հուլիսի 23, 1925(1925-07-23), Meleșeni, Orhei County, Ռումինիայի թագավորություն - հուլիսի 21, 2014(2014-07-21), Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1964 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։
1964 թվականից զբաղվել է դիվանագիտական գործունեությամբ։

1964-1972 թվականներին՝ Մոլդովայի կոմունիստական կուսակցության Տիրասպոլի քաղաքական կոմիտեի առաջին քարտուղար։
1972-1980 թվականներին՝ Մոլդովայի արհեստակցական միությունների հանրապետական խորհրդի նախագահ։
1980-1986 թվականներին՝ Մոլդովայի կոմունիստական կուսակցության կենտրոնական կոմիտեի քարտուղար։
1986 թվականի հոկտեմբերի 20-ից մինչև 1989 թվականի հոկտեմբերի 11-ը Մադագասկարի Ժողովրդական Հանրապետությունում եղել է ԽՍՀՄ արտակարգ և լիազոր դեսպան։
1997-2011 թվականներին՝ Ռուսաստանի արտաքին գործերի նախարարության պատերազմի և աշխատանքի վետերանների խորհրդի նախագահ։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==
Կոֆանովկա (գյուղ, Կեգիչևի շրջան)

Կոֆանովկա (ուկրաիներեն՝ Кофанівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1803 թվականին։
2001 թվականի տվյալներով Կոֆանովկա գյուղում բնակվում էր 20 մարդ։ Բնակավայրը զբաղեցնում է 0,603 կմ² տարածք։ Բնակչության խտությունը կազմում էր 33,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանկի (գյուղ, Լեբեդինի շրջան)

Մանկի (ուկրաիներեն՝ Маньки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Մանկի գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիսոր

Ռիսոր (ռուս.՝ Рисор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Կոյսու գետի աջ ափին՝ 56 կմ հեռավորության վրա։ Գետի երկարությունը 38 կմ է,ավազանի տարածքը 327 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300001091
Հիդրոլոգիական ուսումնասիրությունների կոդը - 109300109
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բեյրուկ

Բեյրուկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==